สะวีดัด สวัสดี ค่ะ
วิวจากแชนแนล พิวออฟว้อย พอยท์ออฟวิวค่ะ
หลังจากตอนที่ ตอนที่แล้วเรา พูดถึงกำเนิดของพาลี และสุครีพ กันไปแล้วใช่มั้ยคะ
วันนี้เราก็จะมาพูดถึงกำเนิดของลิงตัวสำคัญอีกตัวหนึ่งในเรื่องรามเกียรติ์ค่ะ
ได้แก่ตัวนี้เลย หนุมานนั่นเองนะคะ
ซึ่งแน่นอนว่าเรานำมาจากเล่มเดิมเลยค่ะ ได้แก่
เล่มนี้เลยนะคะ
ส่วนถ้าใครอยากรู้ว่าตุ๊กตาน่าร้ากน่ารักที่อยู่ในมือวิวตัวนี้มาจากไหน
หรือว่าทำไมเราถึงพูดจาผวนไปผวนมาแบบนี้
อย่าลืมดูตอนท้ายคลิปนะคะ พิเศษสุด ๆ
อาจจะมีของดีซ่อนอยู่ตอนท้ายคลิปนะ
ถ้าพร้อมจะฟังเรื่องกำเนิดหนุมานกันแล้วก็ ไปฟังกันเลยค่ะ
เรื่องราวของกำเนิดหนุมานทั้งหมดนะคะ เริ่มต้นที่พระอีศวรค่ะ
เปล่าๆ ๆ ๆ ใจเย็นๆ อย่าพึ่งไปว่าพระอีศวร
รอบนี้พระอีศวรไม่ได้ไปให้พรใครมั่วซั่วนะคะ
แต่รอบนี้เนี่ย ท่านเกิดระลึกถึงนางสวาหะ
ที่โดนแม่สาปให้ไปยืนมือเดียวตีนเหนี่ยวกินลมอยู่ที่เชิงเขาจักรวาลค่ะ
จากตอนที่แล้วที่เราเล่าเรื่องกำเนิดพาลีกับสุครีพใช่มั้ยคะ
พระอีศวรก็รู้สึกสงสาร ว่าแบบ
เออ เนี่ย โดนสาปอยู่ตั้งนานละ
ฉันคิดว่าฉันควรจะไปทำให้คำสาปของนางเนี่ย หมดลงซะที
ที่สำคัญนะ อีกไม่นานพระนารายณ์ก็จะต้องอวตารลงไปปราบยักษ์
ดังนั้นเนี่ย มาแบ่งกำลังตัวเองลงไปเล็กน้อย ให้ทิ้งเอาไว้บนโลกมนุษย์
เอาไว้เป็นทหารของพระนารายณ์ดีกว่า
แต่พระอีศวรนะคะ ไม่ได้ใช้วิธีเดียวกับพระอินทร์ หรือว่าใช้วิธีเดียวกับพระอาทิตย์
เพราะถ้าใช้วิธ๊แบบนั้น พระอุมาอาจจะมีอาการกริ้วโกรธโกรธาใด ๆ ได้อะนะ
พระอีศวรก็เลยใช้วิธีเรียกพระพายเข้ามาค่ะ
พระพายหรือว่าลมเนี่ยนะ
ก็เข้ามาเฝ้าพระอีศวร
พอมาถึงค่ะ พระอีศวรก็บอกว่า
อะ พระพาย ข้าเนี่ยสงสารนางสวาหะ
ที่จะต้องโดนสาปอยู่ที่เชิงเขาจักรวาล
ข้าจะแบ่งกำลังของข้าส่วนนึง แล้วก็เอาอาวุธวิเศษส่วนนึงเนี่ยนะ
เจ้านะเอาไปยัดปากนางสวาหะเลยนะ
พอยัดเข้าไปนางจะท้อง
พอท้องปุ๊บเนี่ยนะ แม้ว่านางจะท้องเพราะของจากข้าก็ตาม
เจ้าก็รับเป็นพ่อเด็กซะดี ๆ
นั่นแหละนางสวาหะจะได้พ้นคำสาป
แล้วนางสวาหะก็จะได้คลอดลูกออกมาเป็นทหารของพระนารายณ์
ของวิเศษทั้งหลายที่นำมายัดใส่ปากนางสวาหะนะ
ก็ได้แก่
ซึ่งคทาเพชรอันนั้นก็จะกลายเป็นกระดูกสันหลังของหนุมาน ตรงนี้เลย
ซึ่งก็จะทำให้หนุมานเนี่ยสามารถเหาะเหินเดินอากาศได้
อะไรทำนองนี้ค่ะ
เท่านั้นยังไม่พอนะคะ
พระอีศวรยังให้ตรีเพชรสุรกานต์อีกอันนึงค่ะ
ซึ่งตรีเพชรสุรกานต์เนี่ย ก็จะกลายเป็นร่างกายหนุมาน กลายเป็นแขน กลายเป็นขา
ซึ่งตรีเพชรเนี่ยนะคะ
กลายเป็นอาวุธที่สำคัญของหนุมานค่ะ
เพราะว่าพอกลายเป็นร่างกายแล้วเนี่ย มันก็อยู่ในตัวหนุมานเลย
เวลาหนุมานไม่มีอาวุธอะไร ต่อให้โดนปลดอาวุธแค่ไหนก็ตาม
อาวุธหมดตัวแล้ว หนุมานก็ยังสามารถชักตรีเพชรออกมาจากกลางอกได้นะคะ
แล้วก็นำมาใช้เป็นอาวุธต่อสู้กับชาวบ้านชาวช่องเค้าค่ะ
ส่วนอาวุธอย่างสุดท้ายที่พระอีศวรประทานให้แก่พระพายเอาไปเนี่ยนะคะ
ก็คือจักรแก้วค่ะ
ซึ่งจักรแก้วเนี่ยก็จะกลายมาเป็นหัวของหนุมานนั่นเอง
เรียกได้ว่าเป็นร่างกายที่สร้างขึ้นมาจากอาวุธล้วนๆ เลย
ดังนั้นก็ไม่แปลกเลยนะคะที่หนุมานเนี่ยจะเกิดมาแล้วก็มีฤทธิ์มีพลังมากมาย
มากยิ่งกว่าลิงตัวไหนๆ นะคะ
เท่านั้นยังไม่พอ พระอีศวรก็ยังสั่งพระพายอีกบอกว่า
ระหว่างที่นางสวาหะยืนท้องอยู่เนี่ย ขอให้เจ้าเนี่ยไปคุ้มครองป้องกันนางสวาหะให้ดี
คือไม่ได้รับเป็นพ่ออย่างเดียวนะ ให้ไปคุ้มครองด้วย เผื่อตอนยืนท้องอยู่จะโดนใครมาทำอะไรค่ะ
เมื่อพระพายรับคำสั่งทั้งหมดนี้นะคะ
พระพายก็เหาะลงไปแล้วก็เอาอาวุธทั้งหมดนี้ยัดเข้าไปในปากนางสวาหะตามคำสั่ง
แล้วก็อยู่ป้องกัน เฝ้ารักษานางสวาหะ
เวลาผ่านไปไวเหมือนโกหก วันก็ของหนุมานก็เดินทางมาถึงค่ะ
ใครอยากรู้มั้ยวันเกิดของหนุมานคือวันอะไร
วันเกิดของหนุมานนี่นะคะ คือวันอังคาร เดือนสาม ปีขาล
ใครอยากจัดแฮปปี้เบิร์ดเดย์ให้หนุมาน ก็วันอังคาร เดือนสาม ปีขาลนะคะทุกคน
พอถึงวันนั้นเนี่ยนะคะ หนุมานก็ได้กำหนดคลอดค่ะ
ซึ่งหนุมานด้วยความที่มีฤทธิ์มาก ก็ไม่ได้คลอดออกมาด้วยวิธีปกติเลย
ไม่ใช่แบบว่า ออกมาจากช่องคล่งช่องคลอดอะไรของแม่นะคะ ไม่มีนะคะ
พอถึงวันนั้น หนุมานก็มีการกระโดดออกมาจากปากของแม่นะคะ
คือออกมาทางแบบ ปากเลย เหาะออกมา
เกิดมาก็ไม่ธรรมดาแล้วว่างั้นเถอะ
เกิดมาก็เป็นลิงสีขาวเผือกแบบที่เห็นอย่างนี้เลยนะคะ
ที่สำคัญหนุมานเกิดมาไม่ได้เป็นแบบ
ที่สำคัญหนุมานเกิดมาไม่ได้เป็นแบบ โอ้เบเบี๋หนุมาน อะไรยังงี้นะคะ ไม่มีค่ะ
หนุมานเกิดมาก็มาขยายร่างข้างนอก เหมือนลิงอายุ 16 ขึ้นมาทันที
เรียกได้ว่าเกิดปุ๊บโตปั๊บ ว่างั้นเถอะ ไม่ต้องเสียเวลาเลี้ยง
แถมเกิดมาเนี่ยนะ ไม่ใช่ว่าเกิดมาแล้วแบบ ลอยขึ้นมาฟึ้บ
อะแม่จ๋าอุ้มลูกหน่อยอะไรยังงี้
หนุมานเกิดมาก็เหาะขึ้นไปบนอากาศ แล้วก็ลอยวิ้ง ๆ ๆ ๆ อยู่บนอากาศ
เป็นระยะเวลานึงเลยทีเดียว
ซึ่งตอนที่ลอยอยู่ในอากาศ ก็เป็นเหมือนฉากเปิดตัวที่ยิ่งใหญ่
เพราะว่าฉากเปิดตัวที่ลอยอยู่นั้น มีรัศมีโชดช่วงอลังการ
มีรัศมีโชดช่วงอลังการ
เท่านั้นยังไม่พอนะคะ หนุมานเนี่ยมีกุณฑล มีตุ้มหูติดมาตั้งแต่เกิด
ส่วนขนของหนุมานที่เห็นเป็นสีขาวๆ เนี่ย
ไม่ใช่ขนแบบนิ่มๆ สวยๆ ธรรมดาทั่วไปนะ
แต่ว่าเป็นเพชรทั้งตัวเลย
หยุด เราจะพูดว่าขนเป็นเพชร โอเคมั้ย เราจะไม่พูดย่อไปกว่านั้น โอเคนะคะ
ขนของหนุมานเนี่ยทำจากเพชร
ดังนั้นถ้าเราวิเคราะห์กันดีๆ เนี่ยนะ เพชรเนี่ยคืออัญมณีที่แข็งแกร่งที่สุดในโลกใช่มั้ย
อะไรก็ไม่สามารถมาตัดเพชรได้ ต้องใช้เพชรถึงจะตัดเพชรด้วยกันได้
ดังนั้นอาจจะไม่แปลกเลย
ที่ในอนาคตอาวุธต่างๆ จะทำอะไรหนุมานไมไ่ด้
คือฟันมาคงแบบ *เป๊ง* ติดเพชรอะ
หลายคนคิดว่าร่างจริงของหนุมานเนี่ยเป็นหน้าตาแบบนี้ใช่มะ เป็นหน้าตาเป็นลิงธรรมดาสามัญทั่วไป
แต่ตอนเกิดเนี่ย หนุมานแสดงร่างที่แท้จริงของตัวเองขึ้นมาค่ะ
คือหนุมานเนี่ยเป็นลิงที่มีสี่เศียรแปดกร
ก็คือ มีหัวถึงสี่หัวแล้วก็มีมือถึงแปดมือด้วยกัน
ก็เรียกได้ว่าเป็นอีกหนึ่งตัวประหลาดในเรื่องนี้น่ะแหละ
ที่สำคัญนะคะ หนุมานยังมีความสามารถพิเศษคือ
สามารถอ้าปากแล้วก็หาวเป็นดาวเป็นเดือน
ก็คือเวลาหาวเนี่ยจะมีพระจันทร์ ดาวลอยออกมาจากปากด้วย
เรียกได้ว่าเป็นลิงที่ไม่ธรรมดาตัวนึงเลยนะคะ
หลังจากที่หนุมานลอยขึ้นไปแสดงพลังอยู่ได้ระยะเวลานึงแล้ว
หนุมานก็เหาะกลับลงมาหาแม่ค่ะ
พอเห็นแม่ยืนอยู่ แล้วก็เห็นมีพระพายยืนอยู่แถวนั้นก็เข้าใจว่า อ๋อ สงสัยแม่เนี่ยจะเป็นแม่เรา
ส่วนพระพายจะต้องเป็นพ่อเราแน่ๆ
พระพายนะคะพอเห็นหนุมานเกิดมาแบบนั้นก็เลยตั้งชื่อให้ บอกว่า
เอ้า ว่าไงเจ้าลิงน้อย พระอีศวรเนี่ยบอกว่าให้ตั้งชื่อเจ้าว่าหนุมานชาญสมร
ดังนั้นขอตั้งชื่อเจ้าว่า หนุมาน ตั้งแต่วันนี้ไป
ว่าแล้วพระพายก็รับหนุมานเป็นลูกค่ะ แล้วก็แบ่งพลังของตัวเองบางส่วนให้หนุมานไปด้วย
พร้อมกับให้พรว่าขอให้หนุมานเนี่ย เป็นลิงที่มีพลัง ไปสู้ที่ไหนก็ตามทั้งสิบทิศ
ขอให้พ่ายแพ้แก่หนุมานทั้งหมดค่ะ
ฝั่งนางสวาหะ พอเห็นว่าลูกเนี่ยเป็นลิงที่มีพละกำลังอะไรมากมาย
ก็รู้สึกว่ารักลูกมากนะคะ
ก็อุ้มลูกขึ้นมาแล้วให้กินนม ว่าแล้วก็สั่งสอนบอกว่า
แม่ขอโทษนะลูก แม่คงอยู่เลี้ยงลูกไม่ได้
แต่แม่ขอสั่งลูกว่า ลูกเนี่ยจงไปฝากเนื้อฝากตัวกับพระพายนะ
เพราะพระพายถือว่าเป็นพ่อลูกแล้วกัน
ไม่มีใครดูออกหรอกว่าลูกเนี่ยมีกุณฑลเนี่ยคือตุ้มหู แล้วก็มีขนเนี่ยเป็นเพชร
ไม่มีใครดูออกเลย
ถ้าสมมุติว่าใครดูออกนะว่าขนของลูกเนี่ยเป็นเพชร คนนั้นคือพระนารายณ์อวตาร
ขอให้ลูกเนี่ยลงไปสวามิภักดิ์กับพระองค์
พอหนุมานได้ฟังดังนั้นนะคะก็เลย ตกลงตามนั้น
เสร็จจากอีเวนต์นี้
ทุกคนก็แยกย้ายกันไป ไม่รู้เหมือนกันว่านางสวาหะหายไปที่ไหน
ส่วนพระพายก็กลับสวรรค์ไปนะคะ
ฝั่งหนุมานก็เที่ยวเล่นอยู่ในป่า ตุ๊กๆ ๆ ๆ ๆ ๆ
แน่นอนว่า เที่ยวไปเที่ยวมาวันนึงหนุมานก็จะต้อง
ไปเจอสวนที่สวยงามอยู่แห่งหนึ่ง
ตามสไตล์ คุ้นๆ มะ ไปเจอสวนที่สวยงามจะต้องเป็นสวนที่มีเจ้าของ
แล้วถามว่าหนุมานเป็นคนรักธรรมชาติมั้ย
ไม่ค่ะ หนุมานเป็นลิงค่ะ และหนุมานเป็นลิงที่ซน
และเป็นลิงที่ซนที่มีฤทธิ์มาก
ดังนั้นนะคะ หนุมานก็เลยพุ่งเข้าไปในสวนค่ะ
แล้วก็ไปเก็บผลหมากรากไม้ หักกิ่งไม้ ทำนู่นทำนี่
เอาเป็นว่าสวนเละตามสไตล์อะนะ
ซึ่งแน่นอนว่าคนที่ไม่รักธรรมชาติแบบนี้ก็จะต้องโดนลงโทษเป็นธรรมดา
เพราะสวนแห่งนั้นเป็นสวนของพระอุมา
ซึ่งเป็นมเหสีของพระอีศวร
เรียกได้ว่าเล่นของสูงเลยทีเดียวนะหนุมานงานเนี้ย
แน่นอนว่าความซวยก็เป็นของหนุมานเช่นเดิมค่ะ
เพราะว่าพระอุมาก็มาเห็นฉากที่ หนุมานทำลายสวนของตัวเองย่อยยับแน่นอน
พอเห็นเท่านั้นแหละ พระอุมาโกรธมากแบบ โว้ย ไอ้ลิงๆ ๆ ๆ ตัวนี้แหละ
อยู่ดีๆ มาทำอะไรแบบนี้
ทำไมถึงมาเล่นสวนฉันซะเละตุ้มเป๊ะแบบนี้
ฉันปลูกสวนของฉันมาตั้งกี่ปี ฮะ
โกรธๆ ๆ ๆ ไม่รู้จะทำอะไร ก็เลยสาปไปบอกว่า
ไอ้ลิงตัวนั้นน่ะ เก่งมากใช่มั้ย ขอให้พลังทั้งหมดที่แกมีอะ ลดลงครึ่งนึง
พอหนุมานได้ยินอย่างนั้นนะคะ
หนุมานตกใจมากค่ะ ประมาณว่า
อุ๊ย อยู่ดีๆ ก็โดนสาป ทำไงดี
ก็เลยรีบวิ่งมาขอโทษขอโพย อันนี้เป็นตัวอย่างที่ดีนะคะ
ไม่เหมือนกับทศกัณฐ์ ที่แบบซ่า ไปท้าเค้าต่อนะ ก็เลยโดนหนัก
หนุมานนะคะ พอได้ยินแบบนั้นก็รีบมาขอโทษค่ะ ประมาณว่า
ขอโทษค้าบ ผมผิดไปแล้วค้าบ ผมยังเป็นเด็กอยู่ค้าบ
ผมไปเข้าใจว่านี่เป็นป่าค้าบ
ผมไม่คิดว่ามันเป็นสวนของใครเลย
ทำไงดี ผมไม่อยากมีพลังลดลงครึ่งนึงค้าบ
แน่นอนว่าพระอุมาเป็นคนใจดี พอได้ยินแบบนี้ก็แบบ
อะๆ ๆ หายโกรธก็ได้ แต่ว่าข้าเนี่ยสาปไปแล้ว
ข้าไปสามารถจะถอนคำสาปคืนได้
เอายังไงดีนะ
อะ เอาอย่างงี้แล้วกัน
ในฐานะที่เจ้าจะได้มาเป็นทหารของพระนารายณ์ในอนาคต
เอาเป็นว่าถ้าเจ้าเจอพระนารายณ์อวตารมาเมื่อไหร่
แล้วพระนารายณ์สามารถลูบหัวเจ้าตั้งแต่หัวจรดหางแบบนี้ได้เมื่อไหร่ปึ๊บ
ขอให้พลังทั้งหมดของเจ้าเนี่ย กลับมาเช่นเดิม
อะข้าไปละนะ บ๊ายบาย
หนุมานก็เลยต้องท่องเที่ยวอยู่ในป่ากับพลังที่ลดลงครึ่งนึงไปเรื่อยๆ ค่ะ
จนกระทั่งวันนึง
พระพายซึ่งอยู่บนสวรรค์เนี่ยก็แบบ เอ้อ คิดถึงลูกตัวเองเหมือนกันนะ
เอาลูกตัวเองไปทิ้งไว้บนพื้นดิน
ไม่รู้เหมือนกัน ว่าจะเป็นตายร้ายดียังไง
ควรจะให้มีวิชาติดตัวไปนิดนึงดีกว่า
พระพายก็เลยเหาะลงไปรับหนุมานขึ้นมาบนสวรรค์ค่ะ แล้วก็เอาไปฝากไว้กับพระอีศวร
พระอีศวร จำได้มั้ย นี่ลูกนางสวาหะไง
ที่ท่านบอกว่า ให้เอานู่นเอานี่ไปยัดปากนางสวาหะให้เกิดมา
ดังนั้น ท่านน่ะ เอาไปเลี้ยงด้วย
พระอีศวรก็เลยรับหนุมานไปเลี้ยงค่ะ
แล้วก็สั่งสอนวิชาต่างๆ ให้
ไม่ว่าจะเป็นการแปลงร่าง การสวดมนต์ การทำนู่นทำนี่
เสกคาถงคาถา อะไรต่างๆ นานา
เรียกได้ว่า ได้เรียนจากพระอีศวรโดยตรงเลยทีเดียวเลยนะคะ
จนกระทั่งเวลาผ่านไประยะเวลานึง
หนุมานน่าจะจบหลักสูตรแล้วเรียบร้อย
พระอีศวรก็น่าจะขี้เกียจเลี้ยงแล้วเรียบร้อย
พระอีศวรก็เลยเรียกให้พาลี กับสุครีพค่ะ ขึ้นมาบนสวรรค์
แล้วก็แนะนำให้รู้จักว่า
สวัสดีพาลี สวัสดีสุครีพ จำได้มั้ยว่าเจ้าน่ะมีพี่สาวอยู่คนนึง
พี่สาวที่ไปฟ้องพ่อว่าเจ้าเป็นลูกชู้แล้วเจ้าโดนสาปน่ะแหละ
แต่พระอีศวรไม่ได้พูดแบบนี้นะ เพราะถ้าพูดแบบนี้ก็คงไม่มีการญาติดีกันเกิดขึ้นน่ะคะ
เอาเป็นว่า พระอีศวรก็บอกแค่ว่า
จำได้มั้ย มีพี่สาวอยู่คนนึงชื่อสวาหะ
เนี่ย ลูกพี่สาวเจ้า
ข้าเอามาเลี้ยงดูเรียบร้อยแล้ว สอนวิชาเรียบร้อยแล้ว
เห็นว่าเจ้ายังไม่มีทายาท
เอาหนุมานไปเลี้ยงไว้เป็นหลานแล้วกันนะ จะได้มีไว้ใช้งานอยู่ในเมืองน่ะ
แล้วก็ข้าแถมให้อีกตัวนึง ชื่อชมพูพาน
ชมพูพานเนี่ย เป็นลิงที่ข้าสร้างขึ้นมาเอง
ถามว่าสร้างมาจากอะไร ข้าน่ะปั้นมาจากขี้ไคลข้าเอง
ก็เอาเป็นว่า ก็อนาถๆ แล้วกันน่ะ ก็เป็นลิงที่เชี่ยวชาญหลายอย่าง
ข้าสอนมาตั้งแต่เด็กน่ะนะ
เอา เอาไปเลี้ยงเป็นลูกบุญธรรมแล้วกัน
พาลีกับสุครีพค่ะ ก็เลยพาหนุมานกับชมพูพาน
กลับไปเลี้ยงไว้ที่เมืองตั้งแต่นั้นมาค่ะ
ซึ่งก็เป็นอันจบตอนกำเนิดหนุมาน
ลิงที่น่าจะสำคัญที่สุดของเรื่องรามเกียรติ์เรื่องนี้ค่ะ
เดี๋ยวๆ ๆ ๆ ยังไม่จบคลิปค่ะ
หลายๆ คนคงยังติดค้างใจกันอยู่ใช่มั้ยคะ ตั้งแต่ประโยคแรกของคลิปเลย
ว่าทำไมวิวจะต้องมาผวนคงผวนคำ ที่สำคัญทำไมจะต้องมาเดินกอดตุ๊กตาหนุมานตัวนี้ไปมานะคะ
ตุ๊กตาตัวนี้เป็นของแบรนด์โฮเล่น หรือว่า เฮลโลนั่นเองค่ะ
ซึ่งส่งมาให้วิว น่ารักมากเลยอะทุกคน
ที่สำคัญนะ มันไม่ใช่ตุ๊กตาหนุมานธรรมดา
คือเห็นอย่างเงี้ย โดนกอดไปกอดมาธรรมดาก็น่ารักแล้วใช่ปะ
แต่มันเป็นหนุมานที่แปลงร่างได้ค่ะ
คือเห็นข้างหลังนี่มะ
อ้า พลิกไปพลิกมาให้ดูหลายรอบละ มันมีซิปอยู่
ถ้าเรารูดซิปออกมานะคะ ฟื้ด
เปิดหัวหนุมานออกมาแล้วจกสมองลิงออกมา
อุ้ย ไม่ใช่ เหมือนเป็นข่าวแบบ โต๊ะจีนสมองลิงเลย
ถ้าใครรู้จักข่าวนี้นี่แปลว่าอายุมากพอควรแล้วนะ
เอาเป็นว่าถ้าเราจกสมองลิงด้านหลังออกมา นี่ๆ ๆ ๆ
เราจะเจอหัวหนุมานอีกตัวนึง นี่ ๆ ๆ มันจะแปลงร่างได้
ตอนนี้เหี่ยวๆ อาจจะดูไม่รู้เรื่องนะคะ
แต่ว่าถ้าเราเอาโฟม
เอาโฟมจากตัวหนุมานเทลงไป
นี่ มันก็จะแปลงร่างกลายเป็น
หมอนรองคอหนุมานสุดเท่
ที่มีหนุมานสามารถงับหัวเราได้ด้วย เวลาไปเที่ยวนะคะ
เราก็มีหนุมานปิดตาได้ นี่
เท่มะ เท่มะ
ถ้าใครอยากได้ วิวมีกิจกรรมแจกอยู่ในแฟนเพจ Point of View นะคะ
สามารถไปติดตามได้ที่ Facebook ค่ะ
ส่วนใครนะคะที่แบบ โอ๊ยหนูไม่เคยลุ้นอะไรจากพี่ได้เลยนะคะแบบ
พี่จะเล่นเกมกี่ครั้งหนูก็พลาด แถมอันนี้มีตัวเดียวด้วยที่พี่แจกเนี่ย
อยากซื้อหาเป็นของตัวเอง
สามารถไปซื้อได้ที่เว็บไซต์โฮเล่น หรือว่า Facebook โฮเล่นนะคะ วิวลงลิงก์ไว้ให้ด้านล่างแล้ว
ถ้าใส่โค้ดพิเศษคือโค้ด holenview นะคะ
จะได้ลดพิเศษไปเลย 10% สำหรับสินค้าทุกชิ้นในเว็บไซต์โฮเล่นเลยค่ะ
อ้ะ บอกว่าทุกชิ้นไม่ได้แปลว่ามีแค่หมอนรองคอหนุมานตัวนี้ใช่มั้ยที่มันน่ารักมากๆ
สำหรับใครที่แบบ อาจจะแบบไม่ได้ชอบตุ๊กตาหรืออะไร
แต่ว่าเป็นแฟนคลับหนุมาน
ชอบหนุมานมาก อย่างใช้ทุกอย่างเป็นหนุมานเลย
แบรนด์โฮเล่นนี่ก็มีสินค้าต่างๆ เกี่ยวกับหนุมานอีกมากมายเลยนะคะ
ไม่ว่าจะเป็น ผ้าปิดตาลายหนุมาน
ก็สามารถนอนปิดตาได้เวลาไปเที่ยวนะคะ
หรือว่าจะเป็น พวงกุญแจหนุมาน
ตัวเล็กจิ๋วน่ารักนะคะ
หรือว่าจะเป็น แก้วจิบชาลายหนุมาน แถมมีทศกัณฐ์มาด้วยนะ
ก็สามารถ จิบชาได้แบบเล็กๆ นี่ เห็นป่าว
หรือใครจะใช้เป็นแก้วช็อตก็โอเคเลยทีเดียวนะคะ
ถ้ากินแก้วเล็กแล้วไม่สะใจ แต่ยังอยากได้แก้วหนุมานอยู่
ไซส์ใหญ่ของโฮเล่นเขาก็มีนะคะ นี่
เป็นแก้วลายหนุมานเลย ดูแบบนี้อาจจะไม่เก็ตว่ามันเป็นยังไง เดี๋ยวแกะให้ดูดีกว่า
นี่ เป็นแก้วลายหนุมาน เป็นแก้ว mug เลยนะคะ สามารถเอาไปใช้ที่ออฟฟิศหรืออะไรก็ได้
น่ารักสุดๆ เลย
ดังนั้น อย่าลืมไปลองซื้อหากันได้นะคะ มีลิงก์อยู่ด้านล่างเลย
และถ้าใครไปซื้อแล้วอย่าลืมใช้โค้ด
holenview นะคะ จะได้ลด 10% เลย
ถ้าใครที่ชอบคลิปนี้นะคะ อย่าลืมกดไลก์เป็นกำลังใจให้วิวค่ะ แล้วก็กดแชร์เพื่อชวนเพื่อนๆ มาดูด้วยกันนะคะ
ไม่อยากพลาดคลิปวิดีโอใหม่ๆ อย่าลืมกดปุ่ม Subscribe นะคะ
Subscribe เสร็จแล้วอย่าลืมกดปุ่มกระดิ่งเล็กๆ ด้วยนะ มันจะได้แจ้งเตือนทุกครั้งที่วิวอัปคลิปใหม่ค่ะ
แล้วพบกันใหม่โอกาสหน้านะคะ บ๊ายบาย สวัสดีค่ะ
นี่ มีน้องหนุมานอีกตัวนึงรออยู่นะ อย่าลืมไปเล่นเกมกันนะ
อยากแจกมากเลย มันน่ารักมากเลยอะ
มันอุ้มพอดีมือไซส์แบบ ได้มากนะคะ
แล้วก็เวลาไปเที่ยวมันก็สะดวกอะ สามารถเอามาห้อยคอได้ด้วยอะ
นะจ๊ะ อย่าพลาดกัน บาย